Oficiālais Vēstnesis L 148 , 30/06/1972 Lpp. 0013 - 0014

Speciālizdevums somu valodā: Nodaļa 3 Sējums 4 Lpp. 0218

Speciālizdevums dāņu valodā: Sērija I Nodaļa 1972(II) Lpp. 0577

Speciālizdevums zviedru valodā: Nodaļa 3 Sējums 4 Lpp. 0218

Speciālizdevums angļu valodā: Sērija I Nodaļa 1972(II) Lpp. 0603

Speciālizdevums grieķu valodā Nodaļa 03 Sējums 8 Lpp. 0079

Speciālizdevums spāņu valodā: Nodaļa 03 Sējums 6 Lpp. 0042

Speciālizdevums portugāļu valodā Nodaļa 03 Sējums 6 Lpp. 0042



Komisijas Regula (EEK) Nr. 1351/72 (1972. gada 28. jūnijs) par apiņu audzētāju grupu atzīšanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 [1] par apiņu tirgus kopīgo organizāciju un jo īpaši tās 7. panta 5. punktu, tā kā Regulas (EEK) Nr. 1696/71 7. panta nosacījumos, kas attiecas uz apiņu audzētāju grupām vai atzītu audzētāju grupu apvienību, bez ekonomiskās darbības ilgtspējas pamatojuma ietilpst kopēju audzēšanas un pirmā tirdzniecības posma noteikumu piemērošana; tā kā minētie nosacījumi ir jākonkretizē; tā kā, lai nodrošinātu noteiktu administratīvās procedūras vienotību, būtu sīki jāizstrādā atzīšanas piemērošanas, pie šķiršanas un atcelšanas noteikumi; tā kā, lai informētu dalībvalstis un ieinteresētās puses, katra gada sākumā būtu jāpublicē to grupu un grupu apvienību saraksts, kurām iepriekšējā gadā ir piešķirta atzīšana un kurām tā ir atcelta; tā kā šajā regulā paredzētie pasākumi ir saskaņā ar Apiņu pārvaldības komitejas atzinumu, IR PIEŅĒMUSI ŠO REGULU. 1. pants 1. Ja audzētāju grupai, šeit turpmāk "grupai", atzīšanas piešķiršanas nolūkā ir jāatbilst Regulas (EEK) Nr. 1696/71 7. panta prasībām, tās sastāvā jābūt tikai apiņu audzētājiem. 2. Kopējos noteikumus, kas minēti Regulas (EEK) Nr. 1696/71 7. panta 3. punkta a) apakšpunktā, izklāsta rakstveidā. Minētajos noteikumos iekļauj vismaz: a) attiecībā uz audzēšanu: aa) vienas vai vairāku šķirņu izmantojumu, atjaunojot plantācijas vai veidojot jaunas; bb) atbilstību noteiktām audzēšanas un augu aizsardzības metodēm; cc) ražas novākšanu, žāvēšanu un vajadzības gadījumā sagatavošanu pārdošanai; b) attiecībā uz pārdošanu, noteikumus, kas reglamentē grupas veikto tirdzniecību, no vienas puses, un audzētāju veikto tirdzniecību, no otras puses, īpaši attiecībā uz koncentrāciju un piegādes nosacījumiem. 3. "Pirmais tirdzniecības posms" ir apiņu pārdošana vairumtirdzniecībai vai patērētājām nozarēm, ko veic audzētājs pats vai audzētāju grupas biedri. 2. pants 1. Lai grupu atzītu, tai jābūt vismaz 60 hektāriem reģistrētas platības un vismaz septiņiem audzētājiem. 2. Tomēr saskaņā ar procedūru, kas izklāstīta Regulas (EEK) Nr. 1696/71 20. pantā, dalībvalsts pēc lūguma var atļaut atzīt grupu, kuras reģistrētās platības ir mazākas par 60 hektāriem, ja šīs platības atrodas atzītas audzēšanas rajonā, kas ir mazāks par 100 hektāriem. 3. pants Jebkuram atzīšanas pieprasījumam pievieno šādus dokumentus un informāciju: a) statūtus; b) to personu vārdus, kuras ir pilnvarotas rīkoties grupas vārdā; c) to pasākumu sarakstu, uz kuriem pamatojas lūgums piešķirt atzīšanu; d) pierādījumu, ka 2. panta noteikumi ir izpildīti. 4. pants 1. Dalībvalstis pieņem lēmumu par atzīšanas pieteikumu triju mēnešu laikā pēc tā saņemšanas. 2. Grupas atzīšanu atceļ, ja vairs nav izpildīti atzīšanas piešķiršanas nosacījumi, vai minētā atzīšana ir piešķirta, pamatojoties uz nepareizu informāciju. Atzīšanu atceļ ar atpakaļejošu spēku, ja tā ir iegūta vai izmantota negodīgi. 3. Dalībvalstis īsteno nepārtrauktu uzraudzību, lai nodrošinātu to, ka atzītās grupas ievēro atzīšanas nosacījumus. 5. pants 1. Lai atzīšanu saņemtu atzītu grupu apvienība, tās kontrolē jābūt vismaz 500 hektāru reģistrētai platībai. 2. Šīs regulas noteikumus, izņemot 2. pantu, piemēro grupu apvienībām. 6. pants 1. Ja dalībvalsts piešķir, atsaka vai atceļ grupas atzīšanu, tā par to informē Komisiju divos mēnešos pēc lēmuma paziņošanas atzīšanas pieprasītājam un norāda iemeslus, kāpēc atzīšanas pieteikums noraidīts vai atzīšana anulēta. 2. Katra gada sākumā Komisija nodrošina to, ka Eiropas Kopienu Oficiālajā Vēstnesī publicē to grupu un grupu kombināciju sarakstu, kurām iepriekšējā gadā ir piešķirta vai atcelta atzīšana. 7. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1972. gada 28. jūnijā Komisijas vārdā — priekšsēdētājs S.L. Mansholt [1] OV L 175, 4.8.1971., 1. lpp. --------------------------------------------------